*Az asszony erre ezt mondta: „Uram, add nekem azt a vizet, hogy ne szomjazzam meg, és ne kelljen idejárnom meríteni.”* *Jézus így szólt hozzá: „Menj el, hívd a férjedet, és jöjj vissza!”*  Jn. 4,15-16

Jézus beszélgető partnere, a samáriai asszony még nem váltott, még a természetes határok között gondolkodik. Mint általában az emberek, ő is megpróbálja a maga kényelmére kihasználni az alkalmat. Mindeközben kinyilvánítja azt is, kell neki ez a víz. Már a természetes közegben.

Amit Jézus ad, az minden működik a hétköznapi helyzetekben. Ezt hangsúlyozandó hangzik el az idézett válasz. Van lehetőség e különleges víz elnyerésére az adott élethelyzetben. Hívd azt, aki fontos számodra, tapasztalja meg ő is ezt az ajándékot!

Ha megismerted Jézust, az Élő Vizet, mond el e jó hírt – azt, hogy nekik is jut ebből a Vízből – azoknak, akik körülötted vannak! Vadon Gyula